## Rješenje kojim se društvu za upravljanje investicijskim fondovima Meditreaninvest d.o.o., Križevci, oduzima odobrenje za rad

### NN 107/2009 (9.9.2009.), Rješenje kojim se društvu za upravljanje investicijskim fondovima Meditreaninvest d.o.o., Križevci, oduzima odobrenje za rad

107 09.09.2009 Rješenje kojim se društvu za upravljanje investicijskim fondovima Meditreaninvest d.o.o., Križevci, oduzima odobrenje za rad

HRVATSKA AGENCIJA ZA NADZOR FINANCIJSKIH USLUGA

2739

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 44. stavak 3. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, po službenoj dužnosti, u predmetu oduzimanja odobrenja društvu Mediteraninvest d.o.o. za upravljanje otvorenim investicijskim fondovima iz Križevaca, Ulica kralja Tomislava 24, na temelju odluke Uprave sa sjednice održane 3. rujna 2009. donosi

RJEŠENJE

1. Društvu za upravljanje investicijskim fondovima Mediteraninvest d.o.o., Križevci, Ulica kralja Tomislava 24, MBS: 010056343, oduzima se odobrenje za rad s danom 8. lipnja 2009.

2. Ovo rješenje objavit će se u »Narodnim novinama«

Obrazloženje

Hrvatska agencija za nadzor financijskih usluga (dalje: Agencija) je rješenjem od 13. travnja 2006., klasa: UP/I 450-08/06-20/4, urbroj: 326-102-06-3 odobrila poslovanje društvu za upravljanje investicijskim fondovima Mediteraninvest d.o.o. iz Križevaca, Ulica kralja Tomislava 24, MBS: 010056343 (dalje: Mediteraninvest d.o.o.).

Društvo za upravljanje investicijskim fondovima Mediteraninvest d.o.o. ishodovalo je odobrenje za rad od Agencije 13. travnja 2007., te je osnovalo otvoreni investicijski fond za ulaganje u nekretnine Učka Marijan d.d. zatvoreni investicijski fond za ulaganje u nekretnine iz Križevaca, Ulica kralja Tomislava 24, MBS: 010066453 (dalje: Učka-Marijan d.d.). Navedeni fond je odlukom skupštine društva i upisom promjena u sudski registar Trgovačkog suda u Bjelovaru prestao djelovati kao fond za ulaganje u nekretnine 8. prosinca 2008. te je rješenjem Agencije od 3. rujna 2009., klasa: UP/I 451-04/08-06/25, urbroj: 326-113-09-10, zatvoreni investicijski fond za ulaganje u nekretnine Učka-Marijan d.d. brisan iz registra fondova.

Člankom 44. stavkom 3. Zakona o investicijskim fondovima (»Narodne novine«, broj 150/05; dalje: Zakon) propisano je da ukoliko društvo za upravljanje investicijskim fondovima šest ili više mjeseci nije obavljalo djelatnosti osnivanja i upravljanja investicijskim fondovima, Agencija ima pravo oduzeti odobrenje za poslovanje.

Agencija je uvidom u registre utvrdila da društvo od 8. prosinca 2008. ne upravlja niti jednim fondom i da u zakonskom roku od šest ili više mjeseci nije obavljalo djelatnosti osnivanja i upravljanja investicijskim fondovima kako je propisano člankom 44. stavkom 3. Zakona o investicijskim fondovima.

Također, Agencija je dopisom od 18. lipnja 2009. obavijestila društvo Mediteraninvest d.o.o. da je uvidom u vlastite registre utvrdila da društvo ne obavlja djelatnosti osnivanja i upravljanja investicijskim fondovima na temelju članka 44. stavka 3. Zakona te je 21. srpnja 2009. zaprimila obavijest društva Mediteraninvest d.o.o., klasa: UP/I 451-04/09-05/16, urbroj: 383-113-09-2, kojim se društvo očitovalo da više ne posluje kao društvo za osnivanje i upravljanje investicijskim fondovima.

Slijedom navedenog, budući da društvo za upravljanje investicijskim fondovima Mediteraninvest d.o.o. nije u roku od šest ili više mjeseci obavljalo djelatnost osnivanja i upravljanja investicijskim fondovima, Agencija je, sukladno odredbi članka 44. stavak 3. Zakona, a temeljem odluke Uprave sa sjednice održane 3. rujna 2009. odlučila kao u točki 1. izreke ovog rješenja.

Sukladno odredbi članka 8. stavka 3. Zakon o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovog rješenja.

Klasa: UP/I 451-04/09-05/16

Urbroj: 326-113-09-3

Zagreb, 3. rujna 2009.

Predsjednik Uprave
Ante Samodol, v. r.

Rješenje, NN 107/2009-2739